Juls Briners
Juls Briners (angļu: Yul Brynner, īstajā vārdā Jūlijs Briners (krievu: Юлий Борисович Бринер); dzimis 1920. gada 11. jūlijā, miris 1985. gada 10. oktobrī) bija Vladivostokā (tolaik Tālo Austrumu Republikā) dzimis krievu/šveiciešu/burjatu izcelsmes ASV kino un teātra aktieris. 1956. gada Oskara kā labākais aktieris galvenajā lomā ieguvējs par lomu Valtera Langa muzikālajā filmā "Karalis un es" (The King and I). Citas pazīstamākas lomas bija filmās "Desmit baušļi" (1956), Anastasia (1956), "Lieliskais septiņnieks" (1960), Return of the Seven (1966), Westworld (1973) un Futureworld (1976).